Sumata Racida BEN SIDHUM deg ungal-is Lḥif d usirem tebna taḥkayt-is ɣef umsawal awadem, lameɛna tbedd ɣef yiwudam nniḍen d inaddayen wid i d-yettawin ɣef yimannsen, tamsawalt tagejdant d Taninna, tefka-as temyarut ad d-tawi taḥkayt-is, syen akin tmud tagnit i yiwudam nniḍen ad d-alsen tiḥkayin-nsen, akken nwala imsawalen deg ungal ttbeddilen udem deg tazwara ttilin-d d iwudam mi ara d-awin ɣef yiman-nsen, ttuɣlen d igensayen mi ara dalsen tiḥkayin n wiyaḍ, amedya: ayen i d-tewwi Nna Faḍma ɣef Tninna.